Det er et af de områder, som er svære at give et entydigt svar på. Vi har på de fleste togter 2-3 arbejdsdage om måneden, set over hele togtet. Når man sejler på langtur, så er der altid ting som går i stykker. Der er altid noget, som ikke fungerer og det er vilkårene og det skal man være 100% indforstået med.
Vi prøver at minimere arbejdsdagene for gaster ved at have faste vedligeholdelsesperioder hvert halve år. Der får vi styr på så mange ting på "To do" listen, som muligt. Det kan dog ikke undgås, at vi ekstraordinært bliver nødt til evt. at have båden ud af vandet for at få styr på et akut opstået problem og man skal være klar over og indforstået med at man evt. kan risikere at skulle bruge længere tid på land indtil problemet er løst.
Langtur handler om at forholde sig til nuet og så få det bedste ud af den situation man står i og hvis man ender ud med at have 2-3 uger på et værft, så er det altafgørende, at man ser de muligheder, som opstår, af netop at være på land og så griber dem. Det er dér eventyret opstår og netop dér man oplever mange af de ting, som man ikke havde regnet med og som man ender ud med at sætte enormt meget pris på senere hen. Vores erfaring er at vedligeholdelse og arbejde med/på båden giver en medejerskabsfølelse som er guld værd for både individet, fællesskabet, den faste besætning og projektet. De fleste gaster oplever vedligeholdelsesdelen som givende idet man får prøvet en masse forskellige ting man aldrig har prøvet før og det er både spændende, frustrerende, hårdt, men at det netop giver ejerfornemmelse over det hjem man er en del af som gast.